laion/Wikipedia-Exotic huggingface dataset:
100 Miles and Runnin'

100 Miles and Runnin' הוא מיני-אלבום של להקת N.W.A שיצא לאור ב-16 באוגוסט 1990 באמצעות חברת התקליטים רות'לס רקורדס. זהו אלבומה הראשון של הלהקה מאז עזיבתו של הראפר אייס קיוב את הלהקה, בעקבות בעיות כלכליות. האלבום הגיע למעמד אלבום זהב באיגוד תעשיית ההקלטות האמריקאי ומכר יותר מחצי מיליון עותקים. המיני-אלבום מהווה נקודת מפנה בלהקה, אשר עברה משירי מחאה נגד המשטרה, לשירים נגד גזענות ושוביניזם. השיר הראשון נקרא כשם האלבום, "100 Miles and Runnin'", זהו שיר הנושא במיני אלבום והוא הושמע עשרות פעמים ברדיו ובטלוויזיה. בווידאו קליפ לשיר מצולמת הלהקה בורחת מהמשטרה ולועגת ל-FBI שניסו לעצור את הלהקה מהקלטת שירים, בשל שירם "Fuck The Police" מהאלבום Straight Outta Compton. ד"ר דרה הוסיף לשיר "Just Don't Bite It", שיר פרודי שובינסטי על ניצול נשים, גרוב סינטיסייזר איטי וביטים פאנקיים אשר לא טיפוסיים לשירים מסוג זה. עוד שיר פרודי מהאלבום הוא "Sa Prize Pt. 2" שמארח את הכותב של הלהקה, The D.O.C., הוא המשך לשיר המחאה "Fuck The Police" מאלבומם הקודם, בו הם מקללים את המשטרה שוב, על אף האזהרה של ה-FBI. 100 Miles and Runnin' הוא בעצם הקדמה ל"מלחמת הראפ" הראשונה בין N.W.A ואייס קיוב. N.W.A תקפה את אייס קיוב על שעזב אותה, בשיר 100 Miles and Runnin' ד"ר דרה אומר: It started with five but yo one couldn't take it so now it's four cuz the bitch couldn't make it בשיר "Real Niggaz" (שמופיע גם באלבום Efil4Zaggin) תוקף MC Ren את אייס קיוב. לדבריו, אנשים קונים את האלבום שלו, רק משום שהם חשובים שמדובר ב-N.W.A. משפט זה נאמר כתגובה להצלחת האלבום של אייס קיוב "AmeriKKKa's Most Wanted", שיצא רק 3 חודשים לפני כן, והפך את אייס קיוב לאחד הראפרים הפופולרים ביותר באותה שנה. כל השירים הופקו על ידי ד"ר דרה ו-DJ Yella. מידע על האלבום 100 Miles and Runnin' באתר MusicBrainz מידע על האלבום 100 Miles and Runnin' באתר AllMusic האלבום 100 Miles and Runnin' באתר Discogs
2018 בנמיביה

אירועים בשנת 2018 בנמיביה. נשיא: האגה גיינגוב סגן נשיא: ניקי איימבו (עד 12 בפברואר); נגולו מבומבה (החל מ-12 בפברואר) ראש ממשלה: סאארה קוגונגלווה שופט ראשי: פיטר שיבוט 12 בפברואר – ננגולו מבומבה נכנס לתפקיד סגן הנשיא, וממלא את מקומו של ניקי איימבו. 15 בינואר – רוסליה נידינווה, פוליטיקאית (נולדה ב-1952). 13 במרץ – נורה שימינג-צ'ייס, פוליטיקאית ודיפלומטית (נולדה ב-1940). 14 ביולי – תיאו-בן גוריראב, פוליטיקאי (נולד ב-1938). 11 בדצמבר – פטרוס איילונגה, פוליטיקאי ואסיר פוליטי, סגן שר הביטחון (נולד ב-1947). מדיה וקבצים בנושא 2018 בנמיביה בוויקישיתוף Tjihenuna, Theresia. "Colleagues mourn Nghidinwa". namibian.com.na. נבדק ב-16 בינואר 2018. {{cite web}}: (עזרה) "Namibia mourns liberation hero Gurirab". אורכב מ-המקור ב-2019-05-04. נבדק ב-2018-07-19.
מונטסראט (הר)

מונטסראט (בקטלאנית: Montserrat) הוא הר המצוי בקטלוניה שבספרד, כ-50 קילומטרים צפון-מערבית מברצלונה. ההר הוא אתר קדוש לנצרות, ועליו נמצא מנזר בנדיקטיני, סנטה מריה דה מונטסראט, שנועד להציג את פסל "הבתולה ממונטסראט". על פי אחד המיתוסים של המלך ארתור, במקום מצוי הגביע הקדוש. פירוש השם מונטסראט הוא "ההר המשונן" בשל צורתו של ההר. ההר מורכב משכבות של סלעי משקע המורכבים מקונגלומראט של חלוקי נחל. אלו מעידים בבירור על כך שההר היה בעבר עמק שמליוני שנים זרמו בו מים רבים. כתוצאה מפעילות גאולוגית מורכבת ביותר שינו את כיוונן המקורי, ועתה הן מאונכות לפני הקרקע, אם-כי תנועת הקרקע האיטית שילבה בתוך אותן השכבות האנכיות, שכבות משקע אופקיות אדמדמות המוכיחות שגם השכבות האנכיות, טרם הפיכתן להר, שהוּ מיליוני שנים כקרקעית ים. מגוון תופעות אלו יצרו את פניו המשוננים של ההר, שממרחק נראה כמורכב מפלחי סלע אנכיים ענקיים. מקרוב נראות בבירור השכבות האפקיות בעלות צבע שונה מעט ומקרוב עוד יותר נראה הרכבו של המסלע, שכולו, כאמור קונגלומרט של חלוקי נחל. על פי מסורת נוצרית, המנזר נבנה לאחר שהתגלה במקום פסל הבתולה על ידי רועה צאן. הרועה ניסה להוריד את הפסל לכפר אך לא הצליח להזיזו, אף לאחר שקרא לאנשי הכפר. לאחר שגם אלה לא הצליחו להזיזו, נבנה מנזר במקום, על מנת להגן על הפסל. הפסל עצמו עשוי עץ שצבעו כהה, והוא משתייך לשורת "המדונות השחורות". הפסל מתאר את מריה יושבת ומחזיקה את ישו התינוק, שניהם עטורים בכתר ומריה נושאת כדור (המסמל את שלטון הכנסייה). הפסל הוא, כנראה, פסל רומנסקי מסוף המאה ה-12, אם כי יש המאמינים שהוא נעשה בירושלים בימיה הראשונים של הנצרות והובא לכאן. הוא מוצב בעומק הכנסייה מעל למזבח ומאחוריו. אלפי עולי הרגל עולים במדרגות כדי לנשק את הפסל. במנזר מקהלה של נערים המתחנכים במקום, הנותנים מדי יום הופעה לתיירים ולעולי רגל. לפניה נושא אב המנזר תפילה לשלום העולם בשפות רבות, כולל בעברית. אל המנזר ניתן להגיע באמצעות כביש המוביל אליו, באמצעות רכבל, וכן באמצעות קו הרכבת מונטסראט ראק, מהעיירה מוניסטרול דה מונטסראט בעמק לרגלי המנזר, אל המנזר. מהמנזר מוביל פוניקולר לראש ההר, בו מצויים מנזרים קטנים נוספים. שמו של האי מונטסראט שבים הקריבי ניתן לו על ידי כריסטופר קולומבוס, בשנת 1493, על שם ההר הקדוש. הכניסה לכנסייה "אצבע אלוהים" - תצורת סלע בקרבת המנזר מונטסראט - מבט ממעלה הרכבל מונטסראט - ההר המשונן המנזר הבנדיקטיני של מונטסראט פנים המנזר עם "המדונה השחורה" של מונטסראט, 1997 מידע למבקרים במונטסראט ההיסטוריה של המנזר ותמונות שלו אתר בקטלאנית המתאר את המנזר. באתר זה תמונות של המנזר Photographs of Montserrat and Catalonia היסטוריה מפורטת של המנזר מונטסראט, באתר אנציקלופדיה בריטניקה (באנגלית) . ברחבי העולם הקתולי קיימות כמה מאות איקונות, פסלים או ציורים, של דמויות המדונה בצבע כהה עד שחור, רובן באירופה. יש חילוקי דעות האם הצבע הכהה נבחר במתכוון, או שהוא מקרי (חומר כהה או התכהות שנוצרה במשך השנים). המדונות השחורות הידועות ביותר נמצאות בצ'נסטוחובה (פולין), אַיינזידֵלְן (שווייץ) ובמונטסראט.
Niggaz4Life

Niggaz4Life (ידוע גם כ-"Efil4zaggin") הוא האלבום המלא השלישי והאחרון של להקת הראפ האמריקאית N.W.A. האלבום יצא לאור ב-28 במאי 1991, ללא אייס קיוב שפרש מן הלהקה בסוף 1989. האלבום הגיע למקום הראשון בטבלת הבילבורד 200 ובו ד"ר דרה הפגין את יכולותיו כמפיק מוכשר. האלבום אינו כולל שירי מחאה זועמים כבאלבומם הקודם Straight Outta Compton. מבקרי מוזיקה העריכו שבגלל עזיבתו של אייס קיוב האלבום כבר אינו סובב סביב נושאי גנגסטה ראפ פוליטיים אלא מתמקד בכיוון של ליריקה שוביניסטית ותוקפנית. עבור אלבום זה הוסרטו וידאו קליפים מסחריים יותר מאשר נהגו חברי N.W.A להסריט בעבר. שינוי זה נעשה הודות לפרסום הרב שהלהקה קיבלה. הסינגל הראשון היה השיר המצליח "Alwayz Into Somthin'" שהיה השיר הטוב ביותר באלבום תוך שהוא תוקף ישירות את אייס קיוב ונוקב בשמו האמיתי, O'shea. קטע מהשיר על ידי ד"ר דרה: Then I see the nigga Hop in the Benz and it was Ren on the mothafuckin' trigger He got in the Benz and said Dre I was speakin' to your bitch O'shea כמו כן באלבום נכלל שיר מיוחד כנגד אייס קיוב בשם "Message To B.A" כאשר הפירוש של B.A הוא "Benedict Arnold" (בנדיקט ארנולד), גנרל אמריקאי בתקופת מלחמת העצמאות של ארצות הברית שהפך לבוגד וסייע לבריטים. השירים "She Swallow it" ו-"Find' em Fuck' em & Flee" הם המשכים לשיר "Just Don't Bite it" מהמיני אלבום 100 Miles and Runnin'. ‏ Eazy גם מבצע שני שירים ,"I'd Rather Fuck You" ו-"Automoble", בהם הוא שר עם גיטרה בסגנון צועני ושפע הומור שוביניסטי. כמו כן השיר I'd Rather Fuck You בעל קצב וסגנון זהה לשיר I'd Ratha Be Yo N.I.G.G.A. של טופאק שאקור שיצא 5 שנים מאוחר יותר באלבום All Eyez On Me.אלבום זה נחשב כמשפיע על סגנון הג'י פאנק שיאפיין את הפקותיו של ד"ר דרה בעתיד. כל השירים הופקו על ידי ד"ר דרה ו-DJ Yella. השיר "Perlude" מארח את להקת Above The Law. "Prelude" "Real Niggaz Don't Die" "Niggaz 4 Life" "Protest" "Appetite for Destruction" "Don't Drink That Wine" "Alwayz Into Somethin" "Message to B.A" "Real Niggaz" "To Kill a Hooker" "One Less Bitch" "Find' em Fuck' em & Flee" "Automobile" "She Swallowed It" "I'd Rather Fuck You" "Approach to Danger" "1-900-2-Compton" "The Dayz of Wayback" המשחק Grand Theft Auto: San Andreas מכיל בתוכו את השיר "Alwayz Into Somthin'" ברדיו "לוס סאנטוס". מידע על האלבום Niggaz4Life באתר MusicBrainz מידע על האלבום Niggaz4Life באתר AllMusic האלבום Niggaz4Life באתר Discogs
אלפבית פונטי בין-לאומי

המונח "IPA" מפנה לכאן. לערך העוסק במשמעות אחרת, ראו IPA (פירושונים). אָלֶפְבֵּית פוֹנֵטִי בין-לאומי (באנגלית: International Phonetic Alphabet, ובראשי תיבות: IPA; בספרדית: Alfabeto Fonético Internacional, ובראשי תיבות: AFI) הוא מערכת אותיות וסמלים פונטית המבוססת בעיקרה על האלפבית הלטיני והאלפבית היווני. המערכת נבנתה בידי האגודה הבין-לאומית לפונטיקה כדי לשמש תקן לייצוג צלילי-דיבור בכתב. ב-IPA משתמשים מורים ולומדי שפות זרות, בלשנים, קלינאי תקשורת, זמרים, שחקנים, מִילונאים, יוצרי שפות מתוכננות ומתורגמנים. ה-IPA נועד לייצג את מאפייני הצלילים שמהם מורכב הלקסיקון (ובמידה מוגבלת, הפרוזודיה) של השפה המדוברת: הגאים, פונמות, אינטונציה והפרדת מילים והברות. כדי לייצג מאפיינים נוספים של דיבור (כגון: חיכוך שיניים, גמגום, וצלילים המושמעים בעקבות שפה שסועה) ניתן להשתמש בתוספת של סימנים הנקראת "תוספות ל־IPA". ה־IPA מייצג צלילים על ידי אותיות בודדות או על ידי צירופי אותיות וסימנים דיאקריטיים (סימני הֶבְחֵן). לדוגמה, הצליל של האות האנגלית "t" ניתן לייצוג ב־IPA בעזרת האות האחת [t] או בשילוב של אות וסימנים דיאקריטיים [t̺ʰ]. הדיוק הוא בהתאם לרצון לדייק. לעיתים תכופות משתמשים באות אחת לייצוג מגוון של צלילים בתוך שפה אחת (הדבר תלוי במידת הדיוק הנחוצה למתעתק). לדוגמה, האות "t" שאינה ייחודית לצליל מסוים יכולה לסמן את הצליל [t̺ʰ] או את הצליל [t] בהתאם לשימוש בשפה מסוימת. האגודה הבין-לאומית לפונטיקה מוסיפה, משמיטה או משנה מדי פעם אותיות או סימנים דיאקריטיים. מאז השינוי האחרון בשנת 2005 יש 107 אותיות, 52 סימנים דיאקריטיים ו־4 סימנים פרוזודיים. כל אלה מוצגים באתר ה־IPA. בשנת 1886 הוקם הארגון שמשנת 1897 ואילך ייקרא "האגודה הבין-לאומית לפונטיקה" (בצרפתית: l’Association phonétique internationale) על ידי קבוצה שבין חבריה היו מורי שפות בריטים וצרפתים, ובראשם הבלשן פּוֹל פּאסי (אנ'). האלפבית התבסס במקור על רפורמה בשיטת הכתיבה עבור השפה האנגלית הידועה בשם "אלפבית רומי". על מנת להפוך את השיטה לשימושית בשפות אחרות איפשרו לצלילי התנועות להשתנות משפה לשפה. בשנת 1888 שונה האלפבית כך שיהיה אחיד לכל השפות, ובכך הציבו תנאי מקדים לכל שינוי עתידי. מאז היווצרותו עבר האלפבית מספר שינויים. האלפבית עבר שינויים והרחבות גדולות בשנים 1900 ו־1932 ונותר ללא שינוי עד כנס קיל בשנת 1989. שינוי מזערי נעשה בשנת 1993 בכך שנוספו ארבע אותיות עבור תנועות אמצעיות מרכזיות והוסרו אותיות שסימלו עיצורים מפונמים "אטומים". השינוי האחרון של האלפבית היה בשנת 2005 בהוספת אות עבור עיצור שפתי־שיני, מקיש (). מלבד הוספה והסרה של סמלים, שינויים באלפבית כוללים בעיקר מתן שמות חדשים לסמלים ולקטגוריות ושינוי צורות של אותיות קיימות. תוספות לאלפבית הן יחסית חדשות. "תוספות ל־IPA" (אנ') היא מערכת של סמלים שנוצרה בשנת 1990. המערכת אומצה באופן רשמי בידי "האגודה הבין-לאומית לקליניקה פונטית ובלשנות" (אנ'). בתמונה להלן מופיעה טבלת האלפבית הפונטי הבין-לאומי המציגה את הסימנים הפונטיים של העיצורים הממוינים על פי ערכיהם הפונטיים. בצד ימין במרכז מופיע טרפז התנועות המציג את הסימנים הפונטיים של התנועות המסודרות בהתאם לערך הפונטי של כל תנועה. רשימת עיצורים רשימת תנועות פונולוגיה פונמה מדיה וקבצים בנושא אלפבית פונטי בין-לאומי בוויקישיתוף אתר האינטרנט הרשמי של אלפבית פונטי בין-לאומי (באנגלית) דף אקדמי עם הסבר על אלבית פונטי בין-לאומי אתר המציג את מספרי הסמלים הפונטיים ב־unicode אתר נוסף המציג את מספרי הסמלים הפונטיים ב־unicode אלפבית פונטי בין-לאומי, באתר אנציקלופדיה בריטניקה (באנגלית)
שיהוי

האם התכוונתם ל... שיהוי (משפט) – מושג במשפט לפיו לא ידון בית משפט בתביעה שהוגשה באיחור. שיהוי (מחשבים) – עיכוב תקשורתי. זמן השהיה השהיה
ניקו שלוטרבק

נִיקוֹ שְׁלוֹטֵרְבֶּק (בגרמנית: Nico Schlotterbeck; נולד ב-1 בדצמבר 1999 בוויבלינגן שבגרמניה) הוא כדורגלן גרמני המשחק בעמדת הבלם בקבוצת בורוסיה דורטמונד מהבונדסליגה ובנבחרת גרמניה. שלוטרבק הגיע אל מחלקת הנוער של פרייבורג בשנת 2017, לאחר ששיחק במחלקות הנוער של ו.פ.ר. אאלן ושל קרלסרוהה. בשנת 2018 החל לשחק בקבוצת המילואים של המועדון. ב-9 במרץ 2019 ערך שלוטבק את הופעת הבכורה שלו בקבוצה הבוגרת של המועדון, בניצחון 1–2 על הרטה ברלין במסגרת המחזור ה-25 בליגה לעונת 2018/19. בסך הכל ערך שלוטרבק ארבע הופעות ליגה בעונה זו, והוסיף 13 הופעות ליגה בעונת 2019/20. ב-31 ביולי 2020 הושאל שלוטרבק למשך עונה אחת לאוניון ברלין מהבונדסליגה. ב-12 בספטמבר ערך את הופעת הבכורה שלו במועדון, בניצחון 0–1 על קרלסרוהה במסגרת הסיבוב הראשון של הגביע הגרמני. במשחק זה הבקיע את שער הבכורה שלו במועדון. ב-26 בספטמבר ערך את הופעת הבכורה שלו בליגה במדי המועדון, בתיקו 1-1 נגד בורוסיה מנשנגלדבך במסגרת המחזור השני לעונת 2020/21. במשחק זה הבקיע את שערו היחיד בליגה במדי המועדון. ב-2 במאי 2022, הודיעה בורוסיה דורטמונד על החתמתו של שלוטרבק, אליה הצטרף החל מעונת 2022/23. שלוטרבק זכה עם נבחרת גרמניה עד גיל 21 בטורניר אליפות אירופה עד גיל 21, וערך שש הופעות בטורניר. הוא זומן לראשונה לסגל נבחרת גרמניה הבוגרת לקראת משחקי מוקדמות מונדיאל 2022 בחודש ספטמבר 2021. ב-26 במרץ 2022 ערך את הופעת הבכורה שלו בנבחרת, בניצחון 0–2 על נבחרת ישראל במשחק ידידות. נכלל בסגל נבחרת גרמניה לטורניר מונדיאל 2022. נכלל בסגל נבחרת גרמניה לטורניר יורו 2024. נבחרת גרמניה עד גיל 21 אליפות אירופה עד גיל 21: 2021 אישיים נבחרת הטורניר באליפות אירופה עד גיל 21: 2021 נבחרת העונה בבונדסליגה: 2021/22, 2022/23 מדיה וקבצים בנושא ניקו שלוטרבק בוויקישיתוף ניקו שלוטרבק, באתר Transfermarkt ניקו שלוטרבק, באתר Fussballdaten.de (בגרמנית) ניקו שלוטרבק, באתר Soccerway ניקו שלוטרבק, באתר BDFutbol ניקו שלוטרבק, באתר WorldFootball.net ניקו שלוטרבק, באתר National Football Teams ניקו שלוטרבק, באתר FootballDatabase.eu ניקו שלוטרבק, באתר ESPN Nico Schlotterbeck Joins 1.FC Union Berlin on Loan באתר Last Word On Football, ‏ 31 ביולי 2020 (באנגלית) Paul Johnson, Borussia Dortmund Sign Nico Schlotterbeck from Freiburg for €25m, Fear The Wall, ‏2022-05-03 (באנגלית) BUNDESTRAINER FLICK BERUFT DREI NEULINGE UND FÜNF RÜCKKEHRER באתר הרשמי של התאחדות הכדורגל הגרמנית, 27 באוגוסט 2021 (בגרמנית) Flick beruft Moukoko, Füllkrug und Götze in WM-Kader באתר הרשמי של פדרציית הכדורגל הגרמנית, 10 בנובמבר 2022 (בגרמנית)
דויד ראום

דויד ראום (בגרמנית: David Raum; נולד ב-22 באפריל 1998 בנירנברג שבגרמניה) הוא כדורגלן גרמני המשחק בעמדת המגן השמאלי בקבוצת ר.ב. לייפציג מהבונדסליגה ובנבחרת גרמניה. ראום נולד בנירנברג שבגרמניה והחל לשחק בקבוצת טוספו נירנברג המקומית בגיל ארבע. בגיל שמונה עבר לאקדמיה של גרויטר פירט, וגדל במחלקת הנוער של המועדון. בסך הכל ערך ראום 94 הופעות ליגה במדי המועדון בבונדסליגה השנייה, בהן הבקיע ארבעה שערים. לאחר עונת 2020/2021, בה העפילה גרויטר פירט לבונדסליגה, חתם ראום על חוזה לארבע עונות בהופנהיים, גם היא מהבונדסליגה. ב-9 באוגוסט 2021 הוא ערך את הופעת הבכורה שלו במועדון, בניצחון 2–3 על ויקטוריה קלן במסגרת הסיבוב הראשון של הגביע הגרמני. ב-14 באוגוסט הוא ערך את הופעת הבכורה שלו בבונדסליגה, בניצחון 0–4 על אאוגסבורג במסגרת המחזור הראשון לעונת 2021/2022. ב-11 בצדמבר 2021 כבש שער בכורה בניצחון 1–2 על פרייבורג. ב-31 ביולי 2022 חתם לחמש שנים בר.ב. לייפציג. ראום זכה עם נבחרת גרמניה עד גיל 21 בטורניר אליפות אירופה עד גיל 21, וערך שש הופעות בטורניר. הוא היה חלק מהסגל האולימפי של גרמניה לטורניר הכדורגל באולימפיאדת טוקיו 2020 בשנת 2021. ב-5 בספטמבר 2021 ערך ראום את הופעת הבכורה שלו בנבחרת גרמניה הבוגרת, בניצחון 0–6 על נבחרת ארמניה במסגרת מוקדמות מונדיאל 2022. נכלל בסגל נבחרת גרמניה לטורניר מונדיאל 2022. ר.ב. לייפציג הגביע הגרמני: 2021/2022, 2022/2023 הסופר קאפ הגרמני: 2023 נבחרת גרמניה עד גיל 21 אליפות אירופה עד גיל 21 (1): 2021 דויד ראום, ברשת החברתית אינסטגרם דויד ראום, באתר Transfermarkt דויד ראום, באתר Soccerway דויד ראום, באתר WorldFootball.net דויד ראום, באתר National Football Teams דויד ראום, באתר FootballDatabase.eu דויד ראום, באתר ESPN Es ist Zeit für Raum: Fürths Youngster im Fokus באתר Nord Bayern, ‏ 26 בנובמבר 2011 (בגרמנית) David Raum wechselt im Sommer ablösefrei nach Hoffenheim באתר הרשמי של הופנהיים, 13 בינואר 2021 (בגרמנית) Germany beat Portugal to win Under-21 Euro title באתר Yahoo!, ‏ 7 ביוני 2021 (באנגלית) Flick beruft Moukoko, Füllkrug und Götze in WM-Kader באתר הרשמי של פדרציית הכדורגל הגרמנית, 10 בנובמבר 2022 (בגרמנית)
נבחרת מאוריטניה בכדורגל

נבחרת מאוריטניה בכדורגל, הידועה בכינוייה "מורביטונים", היא נבחרת הכדורגל הלאומית של מאוריטניה. נבחרת מאוריטניה היא אחת הנבחרות החלשות ביותר ב-CAF, ומעולם לא השתתפה בטורניר גמר כלשהו. הדירוג הנוכחי של נבחרת מאוריטניה ברשימת הדירוג של פיפ"א, הוא המקום ה-112 בעולם, נכון ל-19 בספטמבר 2024; הניקוד הוא 1,179.04 – ללא שינוי לעומת ניקוד קודם. דירוג השיא 81 נמדד לראשונה ביולי 2017, והדירוג הנמוך ביותר 206 נמדד לראשונה בנובמבר 2012. 1930 עד 1974 - לא נכנסה 1978 - לא העפילה 1982 עד 1994 - לא נכנסה 1998 עד 2010 - לא העפילה 2014 - לא השתתפה 2018 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה נכון ל-29 בינואר 2024. שחקנים מודגשים הם שחקנים שעדיין פעילים בנבחרת. מדיה וקבצים בנושא נבחרת מאוריטניה בכדורגל בוויקישיתוף אתר האינטרנט הרשמי של נבחרת מאוריטניה בכדורגל דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
קרחון ליטויה

קרחון ליטויה או קרחון ליטוייה (באנגלית: Lituya Glacier) הוא קרחון בשטח הפארק הלאומי גליישר ביי, במדינת אלסקה שבארצות הברית. מוצאו של הקרחון ברכס פיירווד'ר שבהרי סנט אליאס. אורכו של הקרחון 18 קילומטרים, והוא נשפך אל מפרץ ליטויה שנפתח אל האוקיינוס השקט. גובהו הממוצע של הקרחון 968 מטרים מעל פני הים. שמו של הקרחון ניתן לו בשנת 1917, על ידי ג'יי. בי. מרטי ג'וניור (J. B. Mertie, Jr.) מהסקר הגאולוגי של ארצות הברית. השם אומץ רשמית בשנת 1945. מיקומו של הקרחון ונסיגתו, הם אחד הגורמים להיווצרותו של המגה-צונאמי במפרץ ליטויה בשנת 1958. נסיגת הקרחון יצרה מפרץ צר וארוך (מפרץ ליטויה), שקירותיו הם מדרונות תלולים, וכניסה צרה מאוד נפתחת לאוקיינוס, ולכן עקב מפולת הסלעים, נוצר גל ההדף, שהפך למגה צונאמי (גל שגובהו 524 מטרים מעל פני הים). STEVEN N. WARD, SIMON DAY, THE 1958 LITUYA BAY LANDSLIDE AND TSUNAMI — A TSUNAMI BALL APPROACH, Journal of Earthquake and Tsunami, Vol. 4, No. 4 (2010) 285–319 DOI: 10.1142/S1793431110000893 Goodwin, Robert G, THE 1958 Holocene Glaciolacustrine Sedimentation in Muir Inlet and Ice Advance in Glacier Bay, Alaska, U.S.A., Arctic and Alpine Research, vol. 20, no. 1, INSTAAR, University of Colorado, 1988, pp. 55–69, https://doi.org/10.2307/1551698. José Manuel González-Vida, Jorge Macías, Manuel Jesús Castro, Carlos Sánchez-Linares, Marc de la Asunción, Sergio Ortega-Acosta, and Diego Arcas, The Lituya Bay landslide-generated mega-tsunami. Numerical simulation and sensitivity analysis קרחון ליטויה באתר הסקר הגאולוגי של ארצות הברית קרחון ליטויה באתר alaska.guide מפת אזור קרחון ליטויה מזג אוויר נוכחי עדכני בקרחון ליטויה (לרבות נתוני שקיעת/זריחת שמש/ירח עדכניים) תחזית מזג אוויר עדכנית ארוכת טווח עבור קרחון ליטויה נתוני מזג אוויר היסטוריים עבור קרחון ליטויה סטטיסטיקות מזג אוויר עבור קרחון ליטויה מבט מהאוויר על קרחון ליטויה, סרטון באתר יוטיוב מידע גאוגרפי והיסטורי לפי מקור אחר, גובהו הממוצע של הקרחון 877 מטרים מעל פני הים תיאור רעידת האדמה והמגה-צונאמי
מוחמד אל-ביאתי

מוחמד ועד עבד אל-והאב ג'דוע אל-ביאתי (בערבית: محمد وعد عبد الوهاب جدوع البياتي, בתעתיק: מחמד ועד עבד אלוהאב ג'דוע אלביאתי; נולד ב-18 בספטמבר 1999 בעיראק) הוא כדורגלן קטרי יליד עיראק המשחק בעמדת הקשר בקבוצת א-סד מליגת העל הקטרית ובנבחרת קטר. אל-ביאתי נולד בעיראק. אחיו התאום הוא הכדורגלן פהד אל-ביאתי. אל-ביאתי גדל במחלקת הנוער של א-סד. ב-4 בינואר 2017 ערך את הופעת הבכורה שלו בקבוצה הבוגרת של המועדון, בניצחון 1-0 על אל-ח'ריטיאת במסגרת המחזור ה-14 בליגת העל הקטרית לעונת 2016/2017. בין השנים 2018–2020 הושאל אל-ביאתי לקולטורל לאונסה מהליגה הספרדית השלישית ולאל-אהלי ואל-וכרה מליגת העל הקטרית. ב-13 בנובמבר 2020 ערך אל-ביאתי את הופעת הבכורה שלו בנבחרת קטר, בתיקו 1-1 נגד נבחרת קוסטה ריקה במשחק ידידות. הוא היה חלק מסגל הנבחרת לטורניר גביע הזהב 2021, וערך הופעה אחת בטורניר. נכלל בסגל נבחרת קטר לטורניר מונדיאל 2022. נכלל בסגל נבחרת קטר לטורניר גביע אסיה 2023. א-סד אליפות קטר (1): 2020/2021 גביע הליגה הקטרית ‏ (1): 2019/2020 גביע אמיר קטר (2): 2017, 2020 הגביע הקטרי (2): 2017, 2021 מדיה וקבצים בנושא מוחמד אל-ביאתי בוויקישיתוף מוחמד אל-ביאתי, ברשת החברתית אינסטגרם מוחמד אל-ביאתי, באתר Transfermarkt מוחמד אל-ביאתי, באתר Soccerway מוחמד אל-ביאתי, באתר WorldFootball.net מוחמד אל-ביאתי, באתר National Football Teams מוחמד אל-ביאתי, באתר FootballDatabase.eu Our national team squad for the #2022WorldCup באתר הרשמי של התאחדות הכדורגל הקטרית, 11 בנובמבר 2022 (באנגלית) Our final list for Asia 🏆 בחשבון הטוויטר הרשמי של התאחדות הכדורגל הקטרית, 3 בינואר 2023 (באנגלית)
הומאם אחמד

הומאם אל-אמין אחמד (בערבית: همام الأمين أحمد, בתעתיק: המאם אלאמין אחמד; נולד ב-25 באוגוסט 1999 בדוחה שבקטר) הוא כדורגלן קטרי המשחק בעמדת המגן השמאלי בקבוצת אל-ע'ראפה מליגת העל הקטרית ובנבחרת קטר. אחמד נולד בדוחה שבקטר, וגדל באקדמיית אספייר המקומית. ב-1 בינואר 2018 עבר לאויפן הבלגית. ב-1 בספטמבר 2019 חתם באל-ע'ראפה מליגת העל הקטרית. ב-28 בספטמבר 2019 ערך את הופעת הבכורה שלו במועדון, בהפסד 3-1 לא-סאיליה במסגרת המחזור החמישי בליגה לעונת 2019/2020. ב-14 באוגוסט 2020 הבקיע את שער הבכורה שלו במועדון, בניצחון 1-0 על אום סלאל במסגרת המחזור ה-21 בליגה. בשתי עונותיו הראשונות במועדון ערך אחמד 36 הופעות ליגה, בהן הבקיע שלושה שערים. ב-14 בנובמבר 2019 ערך אל-ביאתי את הופעת הבכורה שלו בנבחרת קטר, בניצחון 2-0 על נבחרת סינגפור במשחק ידידות. הוא היה חלק מסגל הנבחרת לטורניר גביע הזהב 2021, וערך חמש הופעות בטורניר. ב-21 ביולי 2021 הבקיע את שער הבכורה שלו בנבחרת, בניצחון 2-0 על נבחרת הונדורס במסגרת שלב הבתים של הטורניר. נכלל בסגל נבחרת קטר לטורניר מונדיאל 2022. נכלל בסגל נבחרת קטר לטורניר גביע אסיה 2023. אל-ע'ראפה גביע הליגה הקטרית ‏ (2): 2017/2018, 2018/2019 מדיה וקבצים בנושא הומאם אחמד בוויקישיתוף הומאם אחמד, באתר Transfermarkt הומאם אחמד, באתר Soccerway הומאם אחמד, באתר WorldFootball.net הומאם אחמד, באתר National Football Teams הומאם אחמד, באתר FootballDatabase.eu Our national team squad for the #2022WorldCup באתר הרשמי של התאחדות הכדורגל הקטרית, 11 בנובמבר 2022 (באנגלית) Our final list for Asia 🏆 בחשבון הטוויטר הרשמי של התאחדות הכדורגל הקטרית, 3 בינואר 2023 (באנגלית)
יוסוף עבד א-רזאק

יוסוף עבד א-רזאק יוסוף (בערבית: يوسف عبد الرزاق يوسف, בתעתיק: יוסף עבד אלרזאק יוסף; נולד ב-6 באוגוסט 1999 בדוחה שבקטר) הוא כדורגלן קטרי המשחק בעמדת קשר הכנף בקבוצת א-סד מליגת העל הקטרית ובנבחרת קטר. עבד אל-רזאק החל את הקריירה המקצוענית שלו בא-סד מליגת העל הקטרית. בין השנים 2019–2020 הושאל למשך עונה וחצי לאל-ערבי מליגת העל הקטרית, וערך 23 הופעות ליגה במועדון. ב-5 בספטמבר 2019 ערך עבד א-רזאק את הופעת הבכורה שלו בנבחרת קטר, בניצחון 6-0 על נבחרת אפגניסטן במסגרת מוקדמות מונדיאל 2022. ב-10 באוקטובר הבקיע את שער הבכורה שלו בנבחרת, בניצחון 2-0 על נבחרת בנגלדש, גם כן במסגרת מוקדמות מונדיאל 2022. הוא היה חלק מסגל הנבחרת לטורניר גביע הזהב 2021, אך לא זכה לשחק בטורניר. נכלל בסגל נבחרת קטר לטורניר גביע אסיה 2023. א-סד אליפות קטר (1): 2020/2021 גביע הליגה הקטרית (1): 2019/2020 גביע אמיר קטר (1): 2020 הגביע הקטרי (1): 2021 מדיה וקבצים בנושא יוסוף עבד א-רזאק בוויקישיתוף יוסוף עבד א-רזאק, באתר Transfermarkt יוסוף עבד א-רזאק, באתר Soccerway יוסוף עבד א-רזאק, באתר WorldFootball.net יוסוף עבד א-רזאק, באתר National Football Teams יוסוף עבד א-רזאק, באתר FootballDatabase.eu Our final list for Asia 🏆 בחשבון הטוויטר הרשמי של התאחדות הכדורגל הקטרית, 3 בינואר 2023 (באנגלית)
משעל ברשם

משעל עיסא ברשם (בערבית: مشعل عيسى برشم, בתעתיק: משעל עיסא ברשם; נולד ב-14 בפברואר 1998 בח'רטום שבסודאן) הוא כדורגלן קטרי יליד סודאן המשחק בעמדת השוער בקבוצת א-סד מליגת העל הקטרית ובנבחרת קטר. ברשם גדל במחלקת הנוער של א-סד מליגת העל הקטרית. ב-11 באוקטובר 2017 הוא ערך את הופעת הבכורה שלו בקבוצה הבוגרת של המועדון, בהפסד 5-1 לא-ריאן במסגרת גביע הליגה הקטרית. ב-1 בדצמבר ערך את הופעת הבכורה שלו בליגה, בניצחון 3-2 על אל-ח'ור במסגרת המחזור העשירי לעונת 2017/2018. בארבע העונות הראשונות שלו בקבוצה הבוגרת של המועדון הוא ערך 35 הופעות ליגה. ב-13 בנובמבר 2020 ערך ברשם את הופעת הבכורה שלו בנבחרת קטר, בתיקו 1-1 נגד נבחרת קוסטה ריקה במשחק ידידות. הוא היה חלק מסגל הנבחרת לטורניר גביע הזהב 2021, וערך חמש הופעות בטורניר. נכלל בסגל נבחרת קטר לטורניר מונדיאל 2022. נכלל בסגל נבחרת קטר לטורניר גביע אסיה 2023. א-סד אליפות קטר (2): 2018/2019, 2020/2021 גביע הליגה הקטרית (1): 2019/2020 גביע אמיר קטר (1): 2020 הגביע הקטרי (2): 2020, 2021 גביע השייח' ג'אסם (1): 2019 מדיה וקבצים בנושא משעל ברשם בוויקישיתוף משעל ברשם, ברשת החברתית אינסטגרם משעל ברשם, באתר Transfermarkt משעל ברשם, באתר Soccerway משעל ברשם, באתר WorldFootball.net משעל ברשם, באתר National Football Teams משעל ברשם, באתר FootballDatabase.eu משעל ברשם, באתר ESPN Our national team squad for the #2022WorldCup באתר הרשמי של התאחדות הכדורגל הקטרית, 11 בנובמבר 2022 (באנגלית) Our final list for Asia 🏆 בחשבון הטוויטר הרשמי של התאחדות הכדורגל הקטרית, 3 בינואר 2023 (באנגלית)